Garden Apartment on Rondebosch Common | LekkeSlaap
Garden Apartment on Rondebosch Common: Hooffoto's
Adres: Sawkins-weg 38, Rosebank, Kaapstad, 7700, Wes-Kaap
Vanaf R1 200 R1 080 per nag (plek vir 4)
Garden Apartment on Rondebosch Common is 'n selfsorgwoonstel in 'n klein woonstelblok oorkant die pad van Rondebosch Common in Rosebank, met uitsigte op die agterkant van Tafelberg. Die woonstel is stil en privaat en gaste kan gerus by die swembad ontspan en braai op someraande.
Die eenheid het slaapplek vir 4 gaste en beskik oor 2 slaapkamers, 1 badkamer en 'n oopplan-kombuis en -leefarea. Die hoofslaapkamer het 'n koningingrootte-bed met 'n handgemaakte deken, 'n lessenaar en oorgenoeg kasruimte. Die tweede slaapkamer het 2 enkelbeddens met driekwartduvets wat op versoek in 'n koninggrootte-bed omskep kan word. Die 2 slaapkamers deel 'n badkamer wat ingerig is met 'n stort, 'n toilet en 'n wasbak.
Die kombuis is ten volle toegerus vir selfsorg met 'n stoof, oond, yskas-vrieskas, mikrogolfoond, eetgerei en breekware. Daar is ook 'n onbyttoonbank met stoeltjies. Die sitarea het gemaklike rusbanke en 'n platskerm-TV met sekere DStv-kanale. Daar is ook 'n kantoor-in-'n-kas in die sitarea wat nuttig is indien jy 'n bietjie werk gedoen moet kry. Trek eenvoudig die lessenaar uit en bring 'n stoel nader. Die kas is toegerus met 'n drukker en 'n skandeerder indien jy dit sou benodig. Daar is ook gratis WiFi in die eenheid vir algemene gebruik, maar dit is nie geskik vir video-stoomdienste of video-vergaderings nie. Versoek asb. 'n ekstra kwotasie vir data indien hierdie dienste nodig is.
Die tuin is lieflik en stil en daar is 'n voetpaadjie wat na die swembad lei wat deur die kompleks se inwoners gedeel word. Gaste is welkom om een van die boeke op die boekrak te lees of hulself met die kaarte of bordspeletjies te vermaak. 'n Aangewese, veilige parkeerplek is beskikbaar vir 1 voertuig. Die Rondebosch Common het 'n 2,7 km hardloop- of stapbaan waar jy op jou draffie ongelooflike uitsigte op Tafelberg kan geniet.
Die woonstel is naby die winkelsentrums, en slegs 'n rit ver van Kaapstad se strande, wynplase ens. Die verblyf is ook naby 2 hospitale, die Rooikruis Kinderhospitaal, Grootte Schuur en Universiteit van Kaapstad.
'n Bespreking by Garden Apartment on Rondebosch Common sluit in:
4.8 uit 5van 6 resensies vir Garden Apartment on Rondebosch Common
Sawkins-weg 38, Rosebank, Kaapstad, 7700, Wes-Kaap
Gaste dink Garden Apartment on Rondebosch Common het 'n uitstekende ligging
Mowbray Kaapstad Wes-Kaap
https://travelground.imgix.net/AAEAAQAAAAAAAAAAAAAAJDM3ZDZhNzllLTQ2YjQtNDFlYS04ZjA2LWFlZTQyMmU3MzZjMQ?w=1440&h=960&fit=crop&auto=enhance,format,compress&q=80 was R1 200, nou Vanaf R1 080 per nag (plek vir 4) 6 5 1 5 38 Sawkins Road Rosebank 7700 Wes-Kaap 086 999 0018 15:00-19:00 10:00 -33.951740557923 18.483009047221